**АНАЛИЗА ЕФЕКАТА ПРОПИСА**

**ПРИЛОГ 2: Кључна питања за анализу постојећег стања и правилно дефинисање промене која се предлаже**

1. Који показатељи се прате у области, који су разлози због којих се ови показатељи прате и које су њихове вредности?

Област путних коридора, коме припада и „Моравски коридор” Е-761, деоница: Појате – Прељина, прати се кроз ефекте исказане у оквиру:

* побољшања приступа и повезивања делова Републике Србије са међународним саобраћајним коридорима (10 и 11);
* позитивних ефеката који се огледају кроз временске уштеде, снижавање трошкова транспорта и побољшања приступачности, као последично повећање безбедности саобраћаја на целокупној мрежи аутопутева у Србији;
* значајног додатног позитивног ефекта на саобраћајне токове и регионалну повезаност што ће за резултат имати већи приход у буџет Републике Србије и интензивирање комерцијалних активности на изграђеним путним токовима.

„Моравски коридор” Е-761, деоница: Појате – Прељина (у даљем тексту: „Моравски коридор”) је од изузетног стратешког значаја за Републику Србију, како за повезивање и већу мобилност унутар Републике Србије, тако и због регионалног значаја. Ефекти који се очекују биће праћени кроз набројане показатеље, а очекује се да ће повећање конкурентности привреде дела Републике Србије који ће бити Моравским коридором повезан са међународним саобраћајним коридорима бити праћено кроз индикаторе привредног и друштвеног развоја локалних самоуправа које ће бити повезане (на пример, повећање вредности БДП, повећање броја нових привредних субјеката, развој туризма и слично).

1. Да ли се у предметној области спроводи или се спроводио документ јавне политике или пропис? Представити резултате спровођења тог документа јавне политике или прописа и образложити због чега добијени резултати нису у складу са планираним вредностима.

Узимајући у обзир географски положај Републике Србије као транзитне земље, друмски транспорт, нарочито међународни, има важну улогу у економском развоју захваљујући константном порасту. Аутопут Е-761 Појате – Прељина је од високог стратешког значаја за Републику Србију, како је и препознато Стратегијом развоја железничког, друмског, водног, ваздушног и интермодалног транспорта у Републици Србији (2008-2015), Службени Гласник 55/05, 71/05 – исправка и 101/07 (у даљем тексту: Стратегија), ставка 1.1.3. (дугорочни развој мреже јавних путева), у оквиру које је овом пројекту дат статус приоритетних радова на мрежи јавних путева.

Како се наводи у самој Стратегији, полазећи од постојећих деоница аутопутева, постојеће и очекиване тражње на главним правцима мреже јавних путева Републике Србије, просторне расподеле броја становника и ограничених капацитета, као стратешки интерес државе може се дефинисати као релативно брзо формирање основног троугла аутопутне мреже Републике Србије (Београд – Појате – Чачак – Пожега – Београд) са битним посредним утицајем дуж постојећих двотрачних путева у ширем подручју.

Пројекат се налази на Индикативној екстензији ТЕН-Т мреже на Jугоисточне Европе, и то на свеобухватној мрежи (TEN-T Comprehensive Network) на којој је идентификована као Рута 5 (Чачак – Крушевац – Параћин – граница са Бугарском).

У наредном периоду, Република Србија ће предложити унапређење правца Е-761 Појате – Крушевац – Краљево – Чачак са свеобухватне (TEN-T Comprehensive Network) на основну мрежу (ТEN-T Core Network) у циљу повезивања Коридора 10 са Рутом 4 (Београд – Јужни Јадран).

1. Који су важећи прописи и документи јавних политика од значаја за промену која се предлаже и у чему се тај значај огледа?

Прописи који су од значаја за предлог закона су прописи који уређују област експропријације, затим област планирања, пројектовања и изградње, јавних набавки и царински прописи.

1. Да ли су уочени проблеми у области и на кога се они односе? Представити узроке и последице проблема.

Планирање изградње овог коридора почела је 2010. године, тако да је у току 2011. године ЈП „Путеви Србије” уговорило израду пројектне документације за деонице: Појате – Крушевац (Саобраћајни институт ЦИП) и Адрани – Мрчајевци и Мрчајевци – Прељина (Институт за путеве). Међутим, након великих мајских поплава 2014. године, ступили су на снагу нови прописи и стандарди, па је у вези са овим пројектом било неопходно применити све најновије стандарде у области водозаштите, изменити првобитну трасу аутопута и предвидети додатне мере заштите будућег аутопута који пролази кроз плавно подручје Западне Мораве и њених притока. Такође, треба имати у виду да су после мајских поплава 2014. године, измењени хидролошки услови, што је наметнуло и потребу измене планске и техничке документације. То је даље условило измену просторних планова тог подручја, а измена просторних планова је иницирала измену претходно завршене пројeктне документације. Све су ово били разлози да се на квалитетан и свеобухватан начин приступи реализацији овог пројекта, те је због тога 9. фебруара 2017. године Влада донела Одлуку о образовању Радне групе за реализацију пројекта „Моравски коридор” Е-761, деоница: Појате – Прељина. Радна група је покренула низ активности као што је ревизија претходно урађених пројекта и Просторног плана подручја посебне намене инфраструктурног коридора (ППППН) и недостајуће пројектне документације за „средњу деоницу”, Крушевац-Адрани. Паралелно са тим, неопходно је било остварити сарадњу са свим институцијама из области водопривреде, тј. надлежним Министарством, Републичком дирекцијом за воде, ЈП „Србијаводе” и Институтом Јарослав Черни, а све у циљу оптималне изградње како самог аутопута, тако истовременог и трајног решавања водозаштите слива Западне Мораве.

Имајући у виду да овај пројекат треба да повеже сва већа насеља у региону: Ћићевац, Сталаћ, Крушевац, Трстеник, Врњачку Бању, Краљево и Чачак, да на овом подручју живи око 500 хиљада становника, послује преко 21 хиљада малих и средњих предузећа и предузетника, формирано је 10 пословних и једна слободна зона, свако даље одлагање би имало све веће негативне последице по грађане и привреду овог региона. У овом делу Србије налази се шест планина, око 20 манастира и десет популарних дестинација бањског туризма.

1. Која промена се предлаже?

Предмет уређивања овог закона су поступци за које је уочено да успоравају ефикасну реализацију свих инфраструктурних пројеката. То се, пре свега, односи на поступке за утврђивање јавног интереса и појединачни поступци експропријације, где се предложене измене односе углавном на скраћивање рокова прописаних Законом о експропријацији, као и на делове поступака којима се омогућава коришћење правних средстава који нису експлицитно предвиђени материјалним прописом. Последица недоношења овог закона била би одлагање почетка радова на изградњи инфраструктурног коридора.

Дакле, више је промена којима се на другачији начин уређују односи који су уређени другим, посебним прописима, а најчешћа измена се састоји у скраћивању рокова и непримењивању појединих одредби које се односе на царинске и пореске поступке, примену међународних стандарда, као и непримењивање појединих одредби закона којим се уређују јавне набавке.

1. Да ли је промена заиста неопходна и у ком обиму?

У циљу ефикасне изградње, која ће значајно утицати и на пораст БДП и имати позитивне ефекте на раст локалних прихода, привреду и грађане овог региона, промена прописа је била неопходна.

Обим предложених промена сразмеран је позитивним ефектима ефикасне изградње Моравског коридора, и у тој мери и предлаже другачија решења од постојећих прописа који се тичу ове области.

Посебно се наглашава да доношењем овог закона нису угрожена основна права власника експроприсаних непокретности, с обзиром да је у свим случајевима задржано начело о одређивању тржишне вредности за експроприсане непокретности.

1. На које циљне групе ће утицати предложена промена? Утврдити и представити циљне групе на које ће промена имати непосредан односно посредан утицај.

Предложена промена ће непосредно имати позитиван утицај на грађане и привредна друштва и предузетнике из локалних самоуправа кроз које коридор пролази, у виду новог запошљавања, отварања нових привредних зона, ангажовања локалних привредних субјекта, имајући у виду да овај пројекат треба да повеже сва већа насеља у региону: Ћићевац, Сталаћ, Крушевац, Трстеник, Врњачку Бању, Краљево и Чачак, да на овом подручју живи око 500 хиљада становника, послује преко 21 хиљада малих и средњих предузећа и предузетника, формирано је 10 пословних и једна слободна зона, и да се у овом делу Србије налази се шест планина, око 20 манастира и десет популарних дестинација бањског туризма. Посредан позитиван утицај може се очекивати кроз повећање БДП, чиме се остварују повољни ефекти на грађане и привредна друштва у Републици Србији.

1. Да ли постоје важећи документи јавних политика којима би се могла остварити жељена промена и о којим документима се ради?

Не постоје важећи документи јавних политика чијим би се спровођењем, а без доношења посебног закона за овај пројекат, могли остарити циљеви ефикасније реализације пројеката.

1. Да ли је промену могуће остварити применом важећих прописа?

Могуће је, али би рок реализације, односно време почетка и завршетка овог пројекта био значајно продужен и не би биле испуњене преузете обавезе из потписаних билатералних споразума. Посебно треба нагласити да је реализација овог пројекта започета 2010. године, али да се сем парцијалне експропријације на делу овог коридора, у реализацији пројекта није далеко одмакло, те да је процењено да је доношење једног оваквог закона неопходно како би пројекат што ефикасније био реализован.

1. Квантитативно (нумерички, статистички) представити очекиване трендове у предметној области, уколико се одустане од интервенције (*status quo*).

Применом постојеће динамике у којој је без доношења посебног пописа могуће изградити овај коридор, не би на ефикасан и у временском року сврсисходан начин било могуће обезбедити услове за пружање најквалитетнијих телекомуникационих сервиса, како у самом појасу аутопута, тако и у свим поменутим местима која гравитирају саобраћајном коридору. Такође, значајно би се одложило унапређење квалитета живота локалног становништва, као и развој индустријског, пословног и туристичког развоја централних реона Србије, тј. компанија које већ послују на овом географском подручју. Последично, неефикасан развој пројекта би обесхрабрило привлачење нових страних и домаћих инвестиција.

1. Какво је искуство у остваривању оваквих промена у поређењу са искуством других држава, односно локалних самоуправа (ако је реч о јавној политици или акту локалне самоуправе)?

Доношење посебног закона за реализацију одређеног пројекта није усамљен у нашем законодавству, јер су већ донети посебни закони за реализацију пројекта Београд на води, изградњу магистралног гасовода „Јужни ток”, реализацију пројеката који су се тицали Железаре Смедерево и др.

**ПРИЛОГ 3: Кључна питања за утврђивање циљева**

1. Због чега је неопходно постићи жељену промену на нивоу друштва? (одговором на ово питање дефинише се општи циљ).

Општи циљ жељене промене је регионално повезивање и развој привреде региона који покрива Моравски коридор. Комплексност пројекта и временско–економско ефикасност, јасно указује да се ради о изузетно комплексном и захтевном пројекту у смислу планирања, припреме техничке документације, финансирања, као и саме реализације овог вишекомпонентног инфраструктурног пројекта. Доношење овог закона ће допринети завршетку припреме и реализације пројекта на најефикаснији и најбржи начин, што ће као исход имати алокацију користи за локално становништво, локалну привреду и бржи развој транспортне мреже Републике Србије у најкраћем року;

1. Шта се предметном променом жели постићи? (одговором на ово питање дефинишу се посебни циљеви, чије постизање треба да доводе до остварења општег циља. У односу на посебне циљеве, формулишу се мере за њихово постизање).

Предложеном променом, у којој ће се прописом на нивоу закона извршити скраћивање одређених рокова који су регулисани другим прописима, обезбедиће се:

*Правна сигурност*: од посебног је значаја да се поштују сви рокови за поступке регулисане предлогом овог закона, као и да се додела уговора (једног или више) за целокупан обим радова на Пројекту на основу директног одабира Стратешког партнера спроводи на начин прописан законским актом, који је разматран и донет у Народној Скупштини Републике Србије, уз поштовање Устава и процедура;

*Приступ међународном финансирању*: Постојање оваквог закона (и додела пројекта у складу са међународно признатим правним нормама), Републици Србији се пружа могућност приступа међународним изворима финансирања. Од оваквог приступа финансирању ће користи имати и будући инфраструктурни пројекти у Републици Србији, који ће нужно користити изворе финансијских средстава које обезбеђују разне међународне организације;

*Јединствено искуство у пројектовању и инжењерингу*: Оваква промена омогућава јединствено и разнолико искуство у пројектовању и спровођењу нових инжењерских и економских решења која су потребна за успешан завршетак овог сложеног пројекта. Поред тога, од Стратешког партнера ће се захтевати да развије опције паметних инфраструктурних решења за Републику Србију, уз испоруку највише вредности путем раног укључивања извођача радова, што ће омогућити ефикасну и брзу реализацију пројекта, инкорпорацију телекомуникационе инфраструктуре и додатну вредност за локалне заједнице поклањањем посебне пажње контроли поплава. Републици Србији ће доношење овог закона омоћити да изгради савремен, модеран и безбедан аутопут од стратешког значаја.

1. Да ли су општи и посебни циљеви усклађени са важећим документима јавних политика и постојећим правним оквиром, а пре свега са приоритетним циљевима Владе?
2. На основу којих показатеља учинка ће бити могуће утврдити да ли је дошло до остваривања општих односно посебних циљева?

Овај закон предвиђа да ће се посебним уговором закљученим између Републике Србије, ЈП „Путева Србије” и Стратешког партнера регулисати и динамика извођења радова, која ће бити основ за праћење учинка промена које се овим законом предлажу.

**ПРИЛОГ 4: Кључна питања за идентификовање опција јавних политика**

1. Које релевантне опције (алтернативне мере, односно групе мера) за остварење циља су узете у разматрање? Да ли је разматрана „*status quo*” опција?

У периоду од 2010. године, када је планирање пројекта започето, до данас, размотрене су све опције које би биле расположиве за ефикасан систем изградње предметног Моравског коридора. При томе су узете у обзир специфичности које су пратиле реализацију (на пример, поплаве које су се десиле 2014. године и комплетна промена хидролошке ситуације на терену). У анализи тих опција, јасно је да „*status quo*” опција не може допринети скорој реализацији овог пројекта, чиме се одлажи или потпуно елеминишу позитивни ефекти које Моравски коридор треба да пружи грађанима и привреди локалних самоуправа које повезује.

1. Да ли су, поред регулаторних мера, идентификоване и друге опције за постизање жељене промене и анализирани њихови потенцијални ефекти?

Сем доношења посебног закона за овај пројекат, није било других опција за постизање жељене промене.

1. Да ли су, поред рестриктивних мера (забране, ограничења, санкције и слично) испитане и подстицајне мере за постизање посебног циља?

Предлог закона не предвиђа рестриктивне мера (забране, ограничења, санкције и слично).

1. Да ли су у оквиру разматраних опција идентификоване институционално управљачко организационе мере које је неопходно спровести да би се постигли посебни циљеви?

Нису идентификоване промене у већ успостављеној институционалној управљачкој организацији.

1. Да ли се промена може постићи кроз спровођење информативно-едукативних мера?

Не може, јер с ради о промени која захтева регулисање прописом на нивоу закона.

1. Да ли циљне групе и друге заинтересоване стране из цивилног и приватног сектора могу да буду укључене у процес спровођења јавне политике, односно прописа или се проблем може решити искључиво интервенцијом јавног сектора?
2. Да ли постоје расположиви, односно потенцијални ресурси за спровођење идентификованих опција?

Имајући у виду да Предлогом закона нису предвиђене нове процедуре, већ се другачије регулишу већ постојеће уз скраћивање рокова, нису препознате нове обавезе за већ постојеће ресурсе које спроводе ове процедуре. Предложене промене ће бити спроведене расположивим ресурсима.

1. Која опција је изабрана за спровођење и на основу чега је процењено да ће се том опцијом постићи жељена промена и остварење утврђених циљева?

Опција која је изабрана је доношење посебног закона којим ће се регулисати утврђивање јавног интереса за експропријацију непокретности за изградњу аутопута Појате-Крушевац-Адрани—Чачак (Прељина), као део инфраструктурног коридора аутопута Е-761, са регулацијом река и изградњом телекомуникационе инфраструктуре дуж коридора аутопута (у даљем тексту „Моравски коридор”), одређивање крајњег корисника експропријације, начин обезбеђивања финансијских средстава за реализацију пројекта, поступак експропријације, избор стратешког партнера, примена међународних стандарда за пројектовање и извођење радова, царински поступци и порези који се примењују приликом увоза опреме и материјала, као и уређење других питања у циљу ефикасније реализације овог пројекта.

Процењено је да ће се једино доношењем посебног закона омогућити ефективна и ефикасна изградња Моравског коридора, имајући виду да применом постојећих прописа то није било могуће.

**ПРИЛОГ 5: Кључна питања за анализу финансијских ефеката**

1. Какве ће ефекте изабранa опцијa имати на јавне приходе и расходе у средњем и дугом року?

Резултати непосредног утицаја предложених промена на јавне приходе ће бити видљиви на средњи рок, јер ће сама изградња и повећан број грађевинских активности на овом подручју имати позитиван утицај на јавне приходе кроз уплату пореза за финансијске трансакције које ће се одвијати током изградње коридора, ангажовањем локалних фирми у току изградње, већим присуством грађевинске оперативе која повећава степен коришћења услуга и трговине у локалним самоуправама у којима се одвијају радови, коришћењем капацитета за смештај радне снаге и др. Посредан позитиван утицај може се очекивати кроз стварање услова за повећање БДП, чиме се остварују позитивни ефекти на грађане и привредна друштва у Републици Србији.

У односу на јавне расходе, предложена решења ће утицати на ефективније планирање, уштеду финансијских средства, бржу реализацију пројеката, као и смањивање потенцијалног износа који држава плаћа на име пенала за неповлачење финансијских средстава из кредита током застоја који су се дешавали при спровођењу овог пројекта. Ово ће допринети вишеструким уштедама у буџету Републике Србије и ефикаснијем планирању висине и трошења буџетских средстава за реализацију предметног пројекта.

1. Да ли је финансијске ресурсе за спровођење изабране опције потребно обезбедити у буџету, или из других извора финансирања и којих?

За реализацију овог пројекта, а имајући у виду висину инвестиције која треба да покрије изградњу аутопута, регулацију реке, изградњу телекомуникационог коридора дуж аутопута, потребно је паралелно преговарати са неколико банака о условима за закључење уговора о кредиту (потребне за завршетак комплетне пројектно-техничке документације и извођење радова).

1. Како ће спровођење изабране опције утицати на међународне финансијске обавезе?

Постојање оваквог закона (и додела пројекта у складу са међународно признатим правним нормама), пружа Републици Србији могућност за приступ међународном финансирању. То ће дати Републици Србији могућност да на међународном финансијском тржишту у целости обезбеди средства неопходна за финансирање и успешну реализацију Пројекта. Од оваквог приступа финансирању користи ће имати и будући инфраструктурни пројекти у Републици Србији, нуђењем приступа финансијским изворима које обезбеђују разне међународно признате организације.

1. Колики су процењени трошкови увођења промена који проистичу из спровођења изабране опције (оснивање нових институција, реструктурирање постојећих институција и обука државних службеника) исказани у категоријама капиталних трошкова, текућих трошкова и зарада?

Није предвиђено оснивање нових институција, реструктурирање постојећих институција и обука државних службеника.

1. Да ли је могуће финансирати расходе изабране опције кроз редистрибуцију постојећих средстава?
2. Какви ће бити ефекти спровођења изабране опције на расходе других институција?

Имајући у виду целокупне ефекте брже и ефикасније реализације пројекта изградње Моравског коридора, очекују се позитивни ефекти на расходе других институција, јер се смањују ризици од наплате пенала или спорог повлачења финансијских средстава за извођење радова и плаћање других услуга предвиђених пројектом (пројектовање и сл.)

**ПРИЛОГ 6: Кључна питања за анализу економских ефеката**

1. Које трошкове и користи (материјалне и нематеријалне) ће изабрана опција проузроковати привреди, појединој грани, односно одређеној категорији привредних субјеката?

Изабрана опција кроз доношење посебног закона и у њему предложена решења неће проузроковати нове трошкове привреди у целини нити појединачним привредним субјектима.

Пројект Моравски коридор треба да повеже сва већа насеља у региону: Ћићевац, Сталаћ, Крушевац, Трстеник, Врњачку Бању, Краљево и Чачак. То је подручје у коме живи око 500 хиљада становника, послује преко 21 хиљада малих и средњих предузећа и предузетника и функционише 10 пословних и једна слободна зона. Очекује се да ће целокупна привреда региона који покрива Моравски коридор имати вишеструке користи које се огледају у смислу стварања услова за ново запошљавање, отварање нових привредних зона, као и пуно ангажовање локалних привредних субјеката - посебно кроз временске уштеде, снижавање трошкова транспорта и побољшање приступачности, као и повећање безбедности саобраћаја на целокупној мрежи аутопутева у Србији;

1. Да ли изабрана опција утиче на конкурентност привредних субјеката на домаћем и иностраном тржишту (укључујући и ефекте на конкурентност цена) и на који начин?

За Републику Србију је од стратешког значаја да има савремен, модеран и безбедан аутопут, а доношење овог закона ће омоћити постизање овог циља. Изградњом овог коридора, привредници из локалних самоуправа које повезује Моравски коридор ће бити конкурентнији на тржишту и моћи да одговоре изазовима модреног тржишта које се развија у Републици Србији.

1. Да ли изабране опције утичу на услове конкуренције и на који начин?
2. Да ли изабрана опција утиче на трансфер технологије и/или примену техничко-технолошких, организационих и пословних иновација и на који начин?

Од Стратешког партнера ће се захтевати да развије опције паметних инфраструктурних решења за Републику Србију, уз испоруку највише вредности путем раног укључивања извођача радова, што ће омогућити ефикасну и брзу реализацију пројекта, инкорпорацију телекомуникационе инфраструктуре и додатну вредност за локалне заједнице поклањањем посебне пажње контроли поплава. Примена међународних стандарда је једно од решења предложених Предлогом закона.

1. Да ли изабрана опција утиче на друштвено богатство и његову расподелу и на који начин?
2. Какве ће ефекте изабрана опција имати на квалитет и статус радне снаге (права, обавезе и одговорности), као и права, обавезе и одговорности послодаваца?

**ПРИЛОГ 7: Кључна питања за анализу ефеката на друштво**

1. Колике трошкове и користи (материјалне и нематеријалне) ће изабрана опција проузроковати грађанима?

Изабрана опција кроз доношење посебног закона и у њему предложена решења неће проузроковати нове трошкове грађанима.

Очекује се да ће целокупно становништво региона који покрива Моравски коридор (на овом подручју живи око 500 хиљада становника) имати вишеструке користи које се огледају у смислу новог запошљавања, побољшања приступа и повезивања делова Републике Србије са међународним саобраћајним коридорима (10 и 11), али и повећање укупног стандарда живота кроз локални економски развој.

1. Да ли ће ефекти реализације изабране опције штетно утицати на неку специфичну групу популације и да ли ће то негативно утицати на успешно спровођење те опције, као и које мере треба предузети да би се ови ризици свели на минимум?
2. На које друштвене групе, а посебно на које осетљиве друштвене групе, би утицале мере изабранe опцијe и како би се тај утицај огледао (пре свега на сиромашне и социјално искључене појединце и групе, као што су особе са инвалидитетом, деца, млади, жене, старији преко 65 година, припадници ромске националне мањине, необразовани, незапослени, избегла и интерно расељена лица и становништво руралних средина и друге осетљиве друштвене групе)?
3. Да ли би и на који начин изабранa опцијa утицалa на тржиште рада и запошљавање, као и на услове за рад (нпр, промене у стопама запослености, отпуштање технолошких вишкова, укинута или новоформирана радна места, постојећа права и обавезе радника, потребе за преквалификацијама или додатним обукама које намеће тржиште рада, родну равноправност, рањиве групе и облике њиховог запошљавања и слично)?
4. Да ли изабране опције омогућавају равноправан третман, или доводе до директне или индиректне дискриминације различитих категорија лица (нпр, на основу националне припадности, етничког порекла, језика, пола, родног идентитета, инвалидитета, старосне доби, сексуалне оријентације, брачног статуса или других личних својстава)?

Изабрана опција омогућава равноправан третман свих категорија лица, и не прави никакву разлику било директну или индиректну између различитих категорија лица.

1. Да ли би изабрана опција могла да утиче на цене роба и услуга и животни стандард становништва, на који начин и у којем обиму?

Очекује се да ће се изабраном опцијом која омогућава ефикасну изградњу Моравског коридора на позитиван начин утицати на конкурентност целог региона који покрива Моравски коридор, али и значајно повећање укупног стандарда живота кроз локални економски развој.

1. Да ли би се реализацијом изабраних опција позитивно утицало на промену социјалне ситуације у неком одређеном региону или округу и на који начин?

Изградња ауто путева ствара услове за оживљавање привредне активности и оснивање нових привредних субјеката, чиме се шире могућности за запошљавање и подизање нивоа животног стандарда локалног становништва, што ће имати значајне позитивне ефекте на социјалну ситуацију у региону кроз који треба да се изгради Моравски коридор.

1. Да ли би се реализацијом изабране опције утицало на промене у финансирању, квалитету или доступности система социјалне заштите, здравственог система или система образовања, посебно у смислу једнаког приступа услугама и правима за осетљиве групе и на који начин?

**ПРИЛОГ 8: Кључна питања за анализу ефеката на животну средину**

1. Да ли изабрана опција утиче и у којем обиму утиче на животну средину, укључујући ефекте на квалитет воде, ваздуха и земљишта, квалитет хране, урбану екологију и управљање отпадом, сировине, енергетску ефикасност и обновљиве изворе енергије?

Изабрана опција доношења посебног закона којим ће се скраћивањем рокова и другим решењима која убрзавају реализацију пројекта Моравског коридора нема никакав утицај на животну средину. Изградња Моравског коридора ће се одвијати уз поштовање свих прописа који регулишу заштиту животне средине.

1. Да ли изабрана опција утиче на квалитет и структуру екосистема, укључујући и интегритет и биодиверзитет екосистема, као и флору и фауну?
2. Да ли изабрана опција утиче на здравље људи?
3. Да ли изабрана опција представља ризик по животну средину и здравље људи и да ли се допунским мерама може утицати на смањење тих ризика?
4. Да ли изабрана опција утиче на заштиту и коришћење земљишта у складу са прописима који уређују предметну област?

**ПРИЛОГ 9: Кључна питања за анализу управљачких ефеката**

1. Да ли се изабраном опцијом уводе организационе, управљачке или институционалне промене и које су то промене?

Изабраном опцијом се не уводе организационе, управљачке или институционалне промене.

1. Да ли постојећа јавна управа има капацитет за спровођење изабране опције (укључујући и квалитет и квантитет расположивих капацитета) и да ли је потребно предузети одређене мере за побољшање тих капацитета?

Имајући у виду да Предлогом закона нису предвиђене нове процедуре, већ се другачије регулишу већ постојеће уз скраћивање рокова, нису препознате нове обавезе за већ постојеће ресурсе које спроводе ове процедуре. Предложене промене ће бити спроведене расположивим ресурсима.

1. Да ли је за реализацију изабране опције било потребно извршити реструктурирање постојећег државног органа, односно другог субјекта јавног сектора (нпр. проширење, укидање, промене функција/хијерархије, унапређење техничких и људских капацитета и сл.) и у којем временском периоду је то потребно спровести ?

Није потребно извршити реструктурирање постојећег државног органа, односно другог субјекта јавног сектора.

1. Да ли је изабрана опција у сагласности са важећим прописима, међународним споразумима и усвојеним документима јавних политика?

Изабрана опција је у сагласности са важећим прописима, међународним споразумима и усвојеним документима јавних политика, јер је Уставом Републике Србије у одредбама члана 97. тачка 12, којима се утврђује да Република Србија, између осталог, уређује и организацију и коришћење простора, док правни систем Републике Србије дозвољава доношење посебних закона - специјалних закона који могу дерогирати општи закон (Lex specialis derogat legi generali) којим правилом је одређено да је закон којим се уређује одређена тема „јачи” од закона којим се регулишу само општа питања. У случају сукоба посебног и општег прописа, посебни пропис дерогира (има првенство примене) у односу на општи, јер је његово поље примене уже постављено.

1. Да ли изабрана опција утиче на владавину права и безбедност?

Изабрана опција позитивно утиче на правну сигурност, имајући у виду да је од посебног значаја да се сви рокови за поступке регулисане предлогом овог закона као и додела уговора, утврђују на начин који гарантује правну сигурност, а то је свакако доношење законског акта о коме се разматра и одлучује у Народној скупштини, поштујући Устав и процедуре.

1. Да ли изабрана опција утиче на одговорност и транспарентност рада јавне управе и на који начин?

Сви поступци предвиђени законом су транспарентни јер предвиђају инструменте заштите права свих странака у поступку и не предвиђају се процедуре које би биле нетранспарентне.

1. Које додатне мере треба спровести и колико времена ће бити потребно да се спроведе изабрана опција и обезбеди њено касније доследно спровођење, односно њена одрживост?

Осим доношења посебног закона за реализацију пројекта изградње Моравског коридора, и његовог спровођења, за реализацију овог пројекта, потребно је паралелно преговарати са неколико банака о условима за закључење уговора о кредиту (средства за завршетак комплетне пројектно-техничке документације и извођење радова), имајући у виду висину инвестиције која треба да покрије изградњу аутопута, регулацију реке, изградњу телекомуникационог коридора дуж аутопута.

**ПРИЛОГ 10: Кључна питања за анализу ризика**

1. Да ли је за спровођење изабране опције обезбеђена подршка свих кључних заинтересованих страна и циљних група? Да ли је спровођење изабране опције приоритет за доносиоце одлука у наредном периоду (Народну скупштину, Владу, државне органе и слично)?

„Моравски коридор” Е-761, деоница: Појате – Прељина, је од изузетног стратешког значаја за Републику Србију, како за повезивање и већу мобилност унутар Републике Србије, тако и због регионалног значаја. Имајући то у виду, овај пројекат има подршку свих кључних заинтересованих страна и циљних група, почев од грађана и грађанки региона који ће Моравски коридор повезивати и кроз њега пролазити, целокупне привреде тог подручја, те је тако и приоритет за Владу односно за надлежно Министарство грађевинарства, саобраћаја и инфраструктуре.

Узимајући у обзир географски положај Републике Србије као транзитне земље, друмски транспорт, нарочито међународни, има важну улогу у економском развоју захваљујући константном порасту. Аутопут Е-761 Појате – Прељина је од високог стратешког значаја за Републику Србију, како је и препознато Стратегијом развоја железничког, друмског, водног, ваздушног и интермодалног транспорта у Републици Србији (2008-2015), Службени Гласник 55/05, 71/05 – исправка и 101/07, ставка 1.1.3. (дугорочни развој мреже јавних путева), у оквиру које је овом пројекту дат статус приоритетних радова на мрежи јавних путева.

1. Да ли су обезбеђена финансијска средства за спровођење изабране опције? Да ли је за спровођење изабране опције обезбеђено довољно времена за спровођење поступка јавне набавке уколико је она потребна?

За реализацију овог пројекта, а имајући у виду висину инвестиције која треба да покрије изградњу аутопута, регулацију реке, изградњу телекомуникационог коридора дуж аутопута, потребно је паралелно преговарати са неколико банака о условима за закључење уговора о кредиту (потребне за завршетак комплетне пројектно-техничке документације и извођење радова). С тим у вези, у буџету Републике Србије за 2019. годину планирано је кредитно задужење „код страних инвестиционих корпорација и фондова” на износ од 800 милиона евра.

1. Да ли постоји још неки ризик за спровођење изабране опције?

Приликом припреме Предлога закона и разматрања свих опција, нису уочени још неки ризици за спровођење изабране опције, јер су испоштовани принципи правне сигурности и Уставом и законима прописане процедуре за реализацију изабране опције.